Suchinthana/ta-wikipedia huggingface dataset:
தேவா வம்சம் (சாகேதம்)

தேவா வம்சத்தினர் சாகேதம் என்று அழைக்கப்பட்ட அயோத்தி நகரத்தை தலைமையிடமாகக் கொண்டு கோசல நாட்டை கிமு இரண்டாம் நூற்றாண்டு முதல் கிமு முதலாம் நூற்றாண்டு வரை ஆட்சி செய்தனர்.

தேவா வம்ச ஆட்சியாளர்கள்

 மூலதேவன் -  சுங்கர் வம்ச பேரரசன்  புஷ்யமித்திர சுங்கருக்கு அடங்கிய சிற்றரசன் 
 மித்தரதேவன் (சுங்கர் வம்ச பேரர்சர் வசுமித்திரனின் சமகாலத்தவர்) 
 வாயுதேவன்
 பாததேவன்
 பல்குதேவன் 
 தனதேவன்
விசாகதேவன்

அரசியல் வரலாறு
அயோத்தி அகழாய்வில் கண்டெடுக்கப்பட்ட நாணயங்கள் மூலம் தேவா வம்ச மன்னர்களான மூலதேவன், வாயுதேவன், விசாகதேவன், பாததேவன் மற்றும் தனதேவன் குறித்து அறிய முடிகிறது. தனதேவன் நிறுவிய அயோத்தி கல்வெட்டு மூலம் தனதேவனின் தந்தை மன்னர் பல்குதேவனை அறிய முடிகிறது.   மௌரியப் பேரரசுக்கு பின் வந்த சுங்கர் வம்ச காலத்தில், தேவா வம்ச மன்னர்கள் சிற்றரசர்களாக சாகேதம் எனும் அயோத்தியை தலைநகராகக் கொண்டு கோசல நாட்டை கிமு இரண்டாம் நூற்றாண்டு முதல் கிமு முதலாம் நூற்றாண்டு முடிய ஆட்சி செய்தனர்.

யுக புராணம் தேவா வம்சத்தின் தலைநகரான சாகேதம் எனும் அயோத்தி நகரத்தை  கிரேக்கர்கள், மதுரா மற்றும் பாஞ்சாலரின் கூட்டுப் படையால் தாக்கப்பட்டதாக விவரிக்கிறது.. பாணினி மீதான பதஞ்சலியின் விளக்க உரையில் யவனர்கள் எனும் கிரேக்கர்கள் அயோத்தியை முற்றுகையிட்ட செய்தியை விளக்குகிறது.

கிமு முதலாம் நூற்றாண்டின் முடிவில் தத்தா வம்சத்தினர் தேவா வம்சத்தினரை முறியடித்து அயோத்தியை ஆண்டனர். பின்னர் மதுரா நாட்டின் மித்திரா வம்சத்தினர் தத்தா வம்சத்தினரை வென்று அயோத்தியைக் கைப்பற்றினர்கிபி 30ல் குசானப் பேரரசு நிறுவப்படும் வரை, இந்தோ சிதியர்கள் வடக்கு மற்றும் வடமேற்கில் இருந்த சிற்றரசர்களை வென்றனர்.

இதனையும் காண்க
 அயோத்தி கல்வெட்டு
 தேவா பேரரசு

மேற்கோள்கள்

ஆதார நூல்கள் 

 
 
 
 

இந்திய அரச மரபுகள்
உத்தரப் பிரதேசத்தின் வரலாறு
பர்னார்டு 92

பின்னணியில் நட்சத்திரங்களுக்கு முன்னால் பர்னார்டு 92
பர்னார்டு 92 (Barnard 92) என்பது சிறிய வில் விண்மீன்குழாம் விண்மீன் மேகத்தில் அமைந்துள்ள ஓர் இருள் விண்மீன் படலமாகும். அமெரிக்க வானியலாளர் எட்வர்ட் எமர்சன் பர்னார்டு இதை கண்டுபிடித்தார். சுருக்கமாக இதை பி 92 என்றும் அழைப்பர்.

பர்னார்டு 92 ஆரம்பத்தில் கருந்துளை என்று குறிப்பிடப்பட்டது. ஒரு கருந்துளை போன்ற தோற்றத்தை கொடுத்ததால் 1913 ஆண்டு முதன்முதலில் பட்டியலிடப்பட்ட போது இவ்வாறு கருதப்பட்டது. இது ஓர் இருள் விண்மீன் படலம் என்று பின்னர் கண்டுபிடிக்கப்பட்டது.  மேலும் தலைப்பு இப்போது தவறாக வழிநடத்துகிறது, ஏனெனில் நவீன வானியற்பியலில் கருந்துளை என்ற பெயர் விண்வெளி நேரத்தின் ஒரு பகுதியை விவரிக்க பயன்படுத்தப்படுகிறது.  இதில் ஒளி தப்பிக்க முடியாத அளவுக்கு ஈர்ப்பு விசை மிகவும் வலுவானதாகும்.

மேற்கோள்கள் 

உடுக்கண வானியல்
நெபுலாக்கள்
ரேகா ஆர்யா

ரேகா ஆர்யா (Rekha Arya) இந்தியாவைச் சேர்ந்த ஓர் அரசியல்வாதியாவார்.  உத்தரகண்ட மாநிலத்தில் தற்போது பெண்கள் மற்றும் குழந்தைகள் நலத்துறை அமைச்சராக உள்ளார்.  உத்தரகண்டம் மாநில அரசாங்கத்தில் பாரதிய சனதா கட்சியின் உறுப்பினராக செயல்பட்டார். 2017 மற்றும் 2022 ஆம் ஆண்டுகளில் நடைபெற்ற தேர்தல்களில் பட்டியல் இனத்தவருக்காக ஒதுக்கப்பட்ட சோமேசுவர் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். கிரிதர்லால் சாகு என்பவரை இவர் திருமணம் செய்து கொண்டார். நைனிடாலில் உள்ள குமாவுன் பல்கலைக்கழகத்தில் வணிகவியலில் முதுகலைப் பட்டமும் கல்வியியலில் இளங்கலைப் பட்டமும் பெற்றிருந்தார்.

மேற்கோள்கள்

வாழும் நபர்கள்
உத்தராகண்டு அரசியல்வாதிகள்
பாரதிய ஜனதா கட்சி அரசியல்வாதிகள்
மலேசியாவில் சிங்கப்பூரர்கள்

மலேசியாவில் சிங்கப்பூரர்கள் (Singaporeans in Malaysia) சிங்கப்பூர் குடியுரிமை பெற்றவர்கள் அல்லது சிங்கப்பூர் வம்சாவளியைச் சேர்ந்த மலேசியாவில் வசிப்பவர்கள் அல்லது பிறந்தவர்களை குறிக்கிறது. 2019 ஆம் ஆண்டில் இத்தகையவர்கள் 91,002 பேர் என்ற மக்கள்தொகையை கொண்டிருந்தனர். ஐக்கிய நாடுகளின் பொருளாதார மற்றும் சமூக விவகாரங்கள் துறையின்படி, இவர்கள் வெளிநாட்டு சிங்கப்பூரர்களின் மிகப்பெரிய சமூகமாக உள்ளனர்.

கண்ணோட்டம் 
மலேசியாவில் வசிக்கும் பெரும்பாலான சிங்கப்பூரர்கள் பொதுவாக தொழில் வல்லுநர்களாக வெளிநாட்டில் வாழ்கிறார்கள்.   ஏனெனில் தொழில் வல்லுநர்கள் மலேசிய நாட்டிற்குள் பல்வேறு தொழில்களில் ஒரு முக்கிய நிபுணத்துவத்திற்காக தேடப்படுகிறார்கள். பெரும்பாலான சிங்கப்பூர் வாசிகள் பொதுவாக கோலாலம்பூர், சிலாங்கூர், மலாக்கா மற்றும் இயோக்கூர் பாரு போன்ற பெரிய நகர்ப்புற மையங்களுக்கு அருகில் குவிந்திருப்பதால், அவர்கள் பொதுவாக உயர் நிர்வாக அல்லது நடுத்தர நிர்வாகத்தில் பதவிகளைக் கொண்ட தொழிலாளர்களாக உள்ளனர். 

இயோக்கூர் -சிங்கப்பூர் சமூக பராமரிப்பு சங்கத்தின் 2014 மதிப்பீட்டின்படி, இயோக்கூரில் சுமார் 5,000 சிங்கப்பூர் குடும்பங்கள் வாழ்கின்றன.  மலேசியா எனது இரண்டாவது வீடு திட்டத்தின் கீழ், சிங்கப்பூரில் பணிபுரியும் அல்லது படிக்கும் சிங்கப்பூரர்களும் குறைந்த வாழ்க்கைச் செலவு காரணமாக இயோக்கூரை வசிக்குமிடமாகத் தேர்ந்தெடுத்துள்ளனர். மலேசியாவிற்கு ஒரு காரை இறக்குமதி செய்யவும் அல்லது உள்ளூர் தயாரிப்பு காரை வாங்கிக் கொள்ளவும் அனுமதிக்கப்படுகின்றனர். சிங்கப்பூரர்கள் மலேசியாவில் பதிவு செய்யப்பட்ட கார்களை சிங்கப்பூரில் ஓட்ட முடியாது.

மேற்கோள்கள் 

மலேசிய இனக்குழுக்கள்
மயூக் மகர்

மயூக் மகர் (Mayukh Mahar) இந்தியாவைச் சேர்ந்த ஓர் அரசியல்வாதியாவார்.  உத்தரகாண்ட் மாநில சட்டமன்றத்தில் பித்தோராகர் சட்டமன்றத் தொகுதியில் போட்டியிட்டு தற்போதைய பிரதிநிதியாக உள்ளார்.  உத்தராகண்ட மாநில அரசியலில்  இந்திய தேசிய காங்கிரசு கட்சியின் உறுப்பினராகச் செயல்பட்டார். பித்தோராகர் மாநில சட்டமன்ற தொகுதியை பிரதிநிதித்துவப்படுத்தி சட்டமன்ற உறுப்பினராகத் தேர்ந்தெடுக்கப்பட்டார். இன ரீதியாக, இவர் ஒரு குமாவோனி மற்றும் ஒரு சத்திரிய இராசபுத்திரர் என அறியப்படுகிறார்.  . கடந்த 2012-ஆம் ஆண்டு முதல் முறையாக பித்தோராகர் தொகுதியில் போட்டியிட்டு தேர்ந்தெடுக்கப்பட்டார். பின்னர், 2017  ஆம் ஆண்டு நடைபெற்ற சட்டசபை தேர்தலில், பிரகாசு பந்திடம் தோல்வியடைந்தார்.  அதன்பிறகு, 2022 ஆம் ஆண்டு நடைபெற்ற உத்தரகாண்ட் சட்டப் பேரவைத் தேர்தலில், பாரதிய சனதா கட்சியைச் சேர்ந்த சந்திர பந்தை தோற்கடித்து மீண்டும் ஆட்சிக்கு வந்தார்.  நைனிட்டாலில் உள்ள குமாவுன் பல்கலைக்கழகத்தில் அரிவியலில் இளநிலை பட்டம் மற்றும் ஒரு முது கலைப் பட்டம் பெற்றுள்ளார்.

மேற்கோள்கள் 

வாழும் நபர்கள்
உத்தராகண்டு அரசியல்வாதிகள்
இந்திய தேசிய காங்கிரஸ் அரசியல்வாதிகள்
துர்கேசுவர் லால்

துர்கேசுவர் லால் (Durgeshwar Lal)  இந்தியாவைச் சேர்ந்த ஓர் அரசியல்வாதியாவார். உத்தராகண்ட மாநிலத்தின் புரோலா சட்டமன்ற தொகுதியை பிரதிநிதித்துவப்படுத்தும் சட்டமன்ற உறுப்பினர் ஆவார்.

துர்கேசுவர் லால் 2022 ஆம் ஆண்டு நடைபெற்ற உத்தரகாண்ட் சட்டமன்றத் தேர்தலில் போட்டியிட்டு  உத்தரகாண்ட் சட்டமன்ற உறுப்பினராக தேர்ந்தெடுக்கப்பட்டார். இத்தேர்தலில் இந்திய தேசிய காங்கிரசு கட்சியைச் சேர்ந்த மல்சந்தை 6029 வாக்குகள் வித்தியாசத்தில் துர்கேசுவர் லால் தோற்கடித்தார்.

2022 ஆம் ஆண்டில் உத்தரகாண்ட் துணைக் கோட்ட நீதிபதி  துர்கேசுவர் லால் மீது தவறான பதிவுகளைப் பதிவேற்றியதாகக் குற்றம் சாட்டி, புரோலா காவல் நிலையத்தில் புகார் அளிக்கப்பட்டுள்ளது.

மேற்கோள்கள்

புற இணைப்புகள் 
Present Members

வாழும் நபர்கள்
பாரதிய ஜனதா கட்சி அரசியல்வாதிகள்
உத்தராகண்டு அரசியல்வாதிகள்
செவ்வால் குழாய் பாம்பு

செவ்வால் குழாய் பாம்பு, சிவப்பு உருளை பாம்பு அல்லது பொதுவான குழாய் பாம்பு எனும் சிலிண்ட்ரோபிசு ரபசு (Cylindrophis ruffus) என்பது தென்கிழக்கு ஆசியாவில் காணப்படும் ஒரு விசமற்ற சிலிண்ட்ரோபைட் பாம்பு சிற்றினமாகும். இதன் கீழ் எந்த துணையினமும் தற்போது அங்கீகரிக்கப்படவில்லை.

விளக்கம் 
செவ்வால் குழாய் பாம்பு 39 அங்குலம் (1 மீ) நீளம் வரை வளரக்கூடியது.

இதனுடைய முதுகு செதில்கள் மென்மையானவை. 19 அல்லது 21 வரிசைகளில், 186-245 வயிற்றுப்புற தகடுகளுடன், அடுத்தடுத்த முதுகு செதில்களை விட பெரியதாகக் காணப்படும். குத தகடு பிரிக்கப்பட்டுள்ளது. ஐந்து முதல் 10 வாலடி தகடுகள் காணப்படும்.

மற்ற பாம்புகளுடன் ஒப்பிடும்போது, சி. ரபசு குறைந்த வாய்ப்பிளவு அளவைக் கொண்டுள்ளது. இவற்றின் முதன்மை உணவாகப் பாம்புகள், சிறுகண் காலிலி மற்றும் விலாங்குகள் உள்ளிட்ட நீண்ட, மெல்லிய இரை விலங்குகள் உள்ளன.

புவியியல் வரம்பு 
செவ்வால் குழாய் பாம்பு மியான்மர் மற்றும் தெற்கு சீனாவில் (புஜியான், ஆங்காங் மற்றும் ஆய்னான் தீவு), தெற்கே வியட்நாம், லாவோஸ், கம்போடியா, தாய்லாந்து, மலாய் தீபகற்பம் மற்றும் கிழக்கிந்தியத் தீவுகள் முதல் இந்தோனேசியா (ரியாவ் தீவுக்கூட்டம், சுமாத்திரா, பாங்கா, போர்னியோ, சாவகம் வரை) காணப்படுகிறது., சுலாவெசி, பூட்டான் மற்றும் சுலா தீவுகள்.

மேற்கோள்கள் 

பாம்புகள்
தாமு (சமையல் கலைஞர்)

கே. தாமோதரன் (K. Damodharan) என்பவர் தொழில் ரீதியாகச் சமையல் கலை நிபுணர் ஆவார். இவர் தாமு என்று அழைக்கப்படுகிறார். இவர் பல்வேறு தமிழ் தொலைக்காட்சி அலைவரிசைகளில் ஏராளமான சமையல் நிகழ்ச்சிகள் மற்றும் நேரடி சமையல் போட்டிகளைத் தொகுத்து வழங்கியுள்ளார். குறிப்பாக விஜய் தொலைக்காட்சியில் குக்கு வித் கோமாளியில் நடுவராக இருந்தார். 2010-ல், ஒரு தனிநபரின் மிக நீண்ட சமையல் மாரத்தான் என்ற கின்னஸ் உலக சாதனையைப் படைத்தார். 2004-ல் சென்னைப் பல்கலைக்கழகத்தால் வழங்கப்பட்ட உணவக மேலாண்மை மற்றும் சமையல் கலைத் தொழில்நுட்பத்தில் முனைவர் பெற்ற முதல் இந்தியச் சமையல்காரர் என்ற பெருமையையும் பெற்றார். மேலும், இவர் தமிழ்ப் படங்களில் சில தோற்றங்களில் நடித்துள்ளார்.

தொழில் 
திசம்பர் 2010-ல், தாமோதரன் ஒரு நாளில் 190 கிலோ கிராம் உணவைக் கொண்ட 617 உணவு வகைகளைச் சமைத்தார். இவர் திசம்பர் 21 அன்று காலை 8 மணிக்குச் சமைக்கத் தொடங்கி 24 மணி நேரம், 30 நிமிடங்கள் மற்றும் 12 வினாடிகளுக்குச் சமைத்து முடித்தார். தமிழகத்தின் 15 நகரங்களில் நடைபெற்ற தி இந்துவின் நமது மாநிலம் நமது சுவைப் போட்டியில் தாமோதரன் நடுவராகவும் இருந்தார்.

திரை தோற்றங்கள்

திரைப்படங்கள் 
 கள்ளப்படம் (2015)
 உள்குத்து (2017)  
 ஒரு பக்க கதை (2020)
 சர்வர் சுந்தரம் (வெளியாகவில்லை)

வலைத் தொடர் 

 கல்யாணம் நிபந்தனைகள் பொருந்தும் (2018)

தொலைக்காட்சி தொடர் 

 தே சமையல்காரர் (மழவில் மனோரமா)
 அது இது எது (கேமியோ தோற்றம்)
 சாக்லேட் (கேமியோ தோற்றம்)
 குக்கு வித் கோமாலி சீசன் 1
 குக் வித் கோமாலி சீசன் 2
 வண்ணங்கள் சமையலறை
 குக் வித் கோமாலி சீசன் 3
 குக் வித் கோமாலி சீசன் 4

மேற்கோள்கள்

வெளி இணைப்புகள் 

 Chef Damu on Twitter
 Chef Damodaran on Facebook
தமிழ்நாட்டினர்
வாழும் நபர்கள்
மாதம்பட்டி ரங்கராஜ்

மாதம்பட்டி ரங்கராஜ் (Madhampatty Rangaraj) என்பவர் இந்திய சமையல் கலைஞர், நடிகர் மற்றும் மாதம்பட்டி தங்கவேலு ஹாஸ்பிடாலிட்டி பிரைவேட் லிமிடெட்டின் தலைமை நிர்வாக அதிகாரி ஆவார். இந்நிறுவனம் தமிழ்நாடு மற்றும் அண்டை மாநிலங்களில் உணவுத் தொடர்பான சேவையைச் செய்கிறது. இவர் மெஹந்தி சர்க்கஸ் (2019) மூலம் நடிகராக அறிமுகமானார், பின்னர் த்ரில்லர் திரைப்படமான பென்குயின் (2020) திரைப்படத்தில்  நடித்தார்.

தொழில்

சமையல் தொழில் 
ரங்கராஜின் ஆர்வம் அசைவூட்ட துறையில் இருந்ததால் வேலைக்காக உணவுத் துறையில் ஈடுபடுவதற்கு முன்பு பொறியியல் கல்வி பயின்றார். 2002ஆம் ஆண்டில், இவர் தனது சகோதரருடன் சேர்ந்து தனது குடும்பத்தின் வணிகத்தில் ஈடுபட்டார். ரங்கராஜ் பெங்களூருக்குச் சென்று உணவகம் ஒன்றைத் தொடங்கினார். மாதம்பட்டிக்குத் திரும்பியதும் சிறு சிறு நிகழ்ச்சிகளில் சமையல் பொறுப்பினைக் கவனித்துக்கொண்டார். ரங்கராஜ் திரைப்படக் குழுவினருடன் பணிபுரிந்து, அவர்களுக்குத் தேவையான உணவினைப் படப்பிடிப்பு தளத்தில் வழங்கி வந்தார். இதன் மூலம் கிடைத்த அறிமுகத்தின் மூலம் நடிகர் கார்த்தியின் திருமணம் உட்படப் பிரபலமான நிகழ்ச்சிகள் உள்ளிட்ட நூற்றுக்கணக்கான நிகழ்ச்சிகளில் உணவுச் சேவையினை வழங்கியுள்ளார். மாதம்பட்டி தங்கவேலு ஹாஸ்பிடாலிட்டி நிறுவனம் 2013-ல் நடைபெற்ற கோயம்புத்தூர் பேரோட்ட நிகழ்ச்சியின் உணவு ஏற்பாட்டினையும் கவனித்துக்கொண்டது. ரங்கராஜ் சமையலில் கொய்யா சட்னி என்பது பெருமைக்குரிய விடயமாகப் பார்க்கப்படுகிறது.

நடிகராக 
மெஹந்தி சர்க்கஸ் (2019) என்ற காதல் நாடகத்தின் மூலம் ரங்கராஜ் திரைப்படத்தில் அறிமுகமானார். தி டெக்கான் குரோனிக்கிள் வழங்கிய இந்த படத்தின் திரை விமர்சனத்தில், "பிரபல சமையல்காரராக இருந்து கதாநாயகனாக மாறிய மாதம்பட்டி ரங்கராஜ் முதன்மைக் கதாநாயகனாகப் பொருத்தமாக நடித்துள்ளார்" என்று தெரிவித்தது. இவரது அடுத்த தமிழ் திகில் படம், பெங்குயின் (2020) ஆகும். இதன் இயக்குநர் ஈசுவர் கார்த்திக் மெஹந்தி சர்க்கஸ் திரைப்படத்தினைப் பார்த்த பிறகு ரங்கராஜீக்கு இந்த வாய்ப்பினை வழங்கினார்.<ref name="P">{{Cite web |last=Karthi |first=E. Sudharshan |title=``ஏழே கேரக்டர்ஸ்... கொடைக்கானலில் 32 நாள்... பென்ச்மார்க் கீர்த்தி!’’ - `பெண்குயின்’ அப்டேட்ஸ் |trans-title=`` Seven Characters ... 32 Days in Kodaikanal ... Benchmark Keerthi!  - `Penguin 'Updates |url=https://cinema.vikatan.com/tamil-cinema/madhampatty-rangaraj-shares-about-his-experience-in-penguin-movie |url-status=live |archive-url=https://web.archive.org/web/20200610003952/https://cinema.vikatan.com/tamil-cinema/madhampatty-rangaraj-shares-about-his-experience-in-penguin-movie |archive-date=10 June 2020 |access-date=10 June 2020 |website=ஆனந்த விகடன் |language=ta}}</ref> ரங்கராஜ் பின்னர் நவம்பர் 2020-ல் மார்க் ஜோயலின் கேசினோவில்'' நடிக்க ஒப்பந்தம் செய்தார்.

திரைப்படவியல்

தொலைக்காட்சி நிகழ்ச்சி

மேற்கோள்கள்

வெளி இணைப்புகள் 

 TED talk

1983 பிறப்புகள்
தமிழ்நாட்டினர்
வாழும் நபர்கள்
தமிழ்த் திரைப்பட நடிகர்கள்
இராமர் கோவில், சைத்பூர்

இராமர் கோவில், சைத்பூர் (Rama Temple, Saidpur) பாக்கித்தான் நாட்டின் இசுலாமாபாத்தில் உள்ள சைத்பூர் கிராமத்தில் அமைந்துள்ள இராமர் கோவிலைக் குறிக்கிறது. இராம் குந்த் வில் என்றும் இக்கோவில் அழைக்கப்படுகிறது. 14 ஆண்டுகள் நாடுகடத்தப்பட்ட காலத்தில் தனது குடும்பத்துடன் இப்பகுதியில் வாழ்ந்ததாக இந்துக்கள் நம்பும் இந்துக் கடவுளான இராமருக்கு இந்த கோயில் அர்ப்பணிக்கப்பட்டுள்ளது. கோவில் 16 ஆம் நூற்றாண்டில் முதலாம் மான் சிங் என்பவரால் கட்டப்பட்டது.

வரலாறு 
பல நூற்றாண்டுகளாக, இந்துக்கள் கோவிலில் வழிபடுவதற்காக வெகுதூரம் பயணம் செய்தனர். யாத்ரீகர்களுக்கான ஓய்வு இல்லமான அருகிலுள்ள தர்மசாலாவில் தங்கினர். இராவல்பிண்டி அரசிதழின் அதிகாரப்பூர்வமான  பதிவுகளின்படி இக்கோவில் 1893 ஆம் ஆண்டுக்கு முந்தையதாகும். இராமரும் அவரது குடும்பத்தினரும் ஒருமுறை தண்ணீரைப் பருகியதை நினைவுகூரும் வகையில் "இராம் குந்த்" என்ற இடத்திற்கு அருகிலுள்ள குளத்தில் ஒவ்வொரு ஆண்டும் ஒரு கண்காட்சி நடத்தப்பட்டது. இருப்பினும், 1947 ஆம் ஆண்டு இந்தியப் பிரிவினைக்குப் பிறகு, கோயில் கட்டிடம் வழிபாட்டுத் தலமாக பயன்படுத்தப்படவில்லை. 1960 ஆம் ஆண்டில், இந்த கட்டிடம் உள்ளூர் மக்களுக்கான பெண்கள் பள்ளியாக பயன்படுத்தப்பட்டது, மேலும் 2006 ஆம் ஆண்டில், தலைநகர் மேம்பாட்டு ஆணையத்தால் இது சுற்றுலா தலமாக மாற்றப்பட்டது. இதனையடுத்து தற்போது அனைத்து சிலைகளும் அகற்றப்பட்டுள்ளன.

மேற்கோள்கள் 

பாக்கித்தானில் உள்ள இந்து கோயில்கள்
Coordinates on Wikidata
பைத்தனோய்டே

பைத்தானாய்டே பாம்புகள் என்றும் அழைக்கப்படும் பைத்தோனாய்டே (Pythonoidea), பாம்புகளின் பெருங் குடும்பமாகும். இதில் மலைப்பாம்புகள் (குடும்பம் பைத்தோனிடே) மற்றும் பிற நெருங்கிய தொடர்புடைய மலைப்பாம்பு போன்ற பாம்புகள் உள்ளன (ஆனால் போயாசு அல்ல, இவை பூய்டியா எனப்படும் தனி பெருங்குடும்பத்தில் உள்ளன). 2022ஆம் ஆண்டு நிலவரப்படி, பைத்தனோய்டியாவில் 39 சிற்றினங்கள் உள்ளன, இதில் பைதான் என்ற பெயரிடப்பட்ட பேரினம் மற்றும் 10 பிற வகை மலைப்பாம்புகள் (ஆன்டரேசியா, அபோடோரா, ஆசுபிடைட்சு, போத்ரோச்சிலசு, லியோபிதான், லியாசிசு, மலாயோபித்தோன் , சிம்யோபிலியாப், மற்றும் மொரேலியா குடும்பம்) உள்ளன. இத்துடன் அதிகம் அறியப்படாத இரண்டு குடும்பங்களாக, லோக்சோசெமிடே (ஒரு சிற்றினம், மெக்சிகன் புதை மலைப்பாம்பு, லோக்சோசெமசு பேரினத்தில் உள்ளது) மற்றும் ஜெனோபெல்டிடே ( ஜெனோபெல்டிசு பேரினத்தில் இரண்டு வகையான சூரிய ஒளி பாம்புகள்).

மலைப்பாம்புகள், போவாசு மற்றும் பிற கெனோபிடியன் பாம்புகளின் வகைப்பாட்டியல் நீண்ட காலமாக விவாதிக்கப்பட்டு வருகிறது. இறுதியில் ஒரு குறிப்பிட்ட உட்கோட்டினை ஒரு குறிப்பிட்ட லின்னேயன் தரநிலைக்கு (ஒரு பெருங்குடும்பம், குடும்பம் அல்லது துணைக் குடும்பம் போன்றவை) ஒதுக்குவது என்பது தன்னிச்சையானது. 62 [CI: 46-78] மில்லியன் ஆண்டுகளுக்கு முன்பு ஒரு பொதுவான மூதாதையரைக் கடைசியாகப் பகிர்ந்து கொண்ட இந்த 43 சிற்றினங்களுக்கிடையில் ஒப்பீட்டளவில் நெருக்கமான பரிணாம உறவை பைத்தோனிடே வலியுறுத்துகிறது (பைத்தோனாய்டுகளுக்கும் யூரோபெல்டாய்டுகளுக்கும் இடையிலான மிகச் சமீபத்திய பொதுவான மூதாதையர் ~73 [CI:59-87] மில்லியன் ஆண்டுகளுக்கு முன்பு வாழ்ந்தன).

மேற்கோள்கள் 

பாம்புகள்
காக் புல்

காக் புல்  (Kak Pul)  என்பது பாக்கித்தான்  நாட்டின் இசுலாமாபாத்தில் கட்டப்பட்டுள்ள  ஒரு பாலமாகும். இப்பாலம் இசுலாமாபாத்து நகரத்தின்  விரைவுச்சாலையில் சோன் ஆற்றின் மீது கட்டப்பட்டுள்ளது.  இசுலாமாபாத்தில் நுழையும் வாகனங்களுக்கான நுழைவாயிலாக பாலம்  செயல்படுகிறது.

அமைவிடம் 
இசுலாமாபாத்து நகரத்திலுள்ள விரைவுச்சாலையில் சோன் ஆற்றின் மீது  காக் புல் பாலம் கட்டப்பட்டுள்ளது. சோன் நதி பாக்கித்தானின் போத்தோகர் பீடபூமி பகுதியில் உள்ள ஒரு முக்கியமான ஆறாகும். சோன் ஆறு போத்தோகரில் பெரும்பகுதி நீரை வெளியேற்றுகிறது.

காக் புல்  பாலம் அருகே உள்ள பிரபலமான இடங்களில் ஒன்று சிகாலா நகரம் ஆகும், இது பாக்கித்தான்  தேசிய காவல்துறை அகாடமியின் இருப்பிடமாகும்,  பாக்கித்தானின் மிகப்பெரிய காவல்துறை பயிற்சி கல்லூரியாக இந்த அகாடமி கருதப்படுகிறது.  பாதுகாப்பு வீட்டுவசதி ஆணையம் ; விண்வெளி தொழில்நுட்ப நிறுவனம் ; முகமது அலி சின்னா பல்கலைக்கழக வளாகம்; மற்றும் இசுலாமாபாத்தின் புறநகர் பகுதியான ஊமாத்து மாதிரி நகரம்   ஆகியவையும் இப்பாலத்திற்கு அருகில் அமைந்துள்ளன.

மேற்கோள்கள் 

பாக்கித்தானிலுள்ள பாலங்கள்
Coordinates on Wikidata
பாரி, இராசத்தான் சட்டமன்றத் தொகுதி

பாரி சட்டமன்றத் தொகுதி (Bari, Rajasthan Assembly constituency) என்பது இந்தியாவின் இராசத்தான் மாநிலத்தின் 200 சட்டமன்றத் தொகுதிகளில் ஒன்றாகும்.  

இது தோல்பூர் மாவட்டத்தின் ஒரு பகுதியாகும்.

சட்டப் பேரவை உறுப்பினர்கள்

மேலும் பார்க்கவும் 

 தோல்பூர் மாவட்டம்

மேற்கோள்கள் 

இராசத்தான் சட்டப் பேரவைத் தொகுதிகள்
நவின் சந்திரா பாகு

நவின் சந்திரா பாகு (Nabin Chandra Bag) இந்திய அரசியல்வாதியாவார். மேற்கு வங்காள அரசியலில் அகில இந்திய திரிணாமுல் காங்கிரசு கட்சியில்  உறுப்பினராக இருந்தார்.    2011 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் இந்திய பொதுவுடைமைக் கட்சியின் வேட்பாளராகப் போட்டியிட்டு  கந்தககோசு தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.    பொதுவுடைமைக்  கட்சியை விட்டு விலகி 2015 ஆம் ஆண்டில்  திரிணாமுல் காங்கிரசு கட்சியில் சேர்ந்தார்  2016 மற்றும் 2021 ஆம் ஆண்டுகளில் நடைபெற்ற சட்டமன்றத் தேர்தல்களில் இவர் அதே தொகுதியில் இருந்து மீண்டும் தேர்ந்தெடுக்கப்பட்டார்.    2007 ஆம் ஆண்டில்  பர்த்வான் பல்கலைக்கழகத்தின் கீழ் வங்காள மொழிப் பாடத்தில் நபின் முதுகலைப் பட்டம் பெற்றுள்ளார்

மேற்கோள்கள் 

வாழும் நபர்கள்
அகில இந்திய திரிணாமுல் காங்கிரசு அரசியல்வாதிகள்
மேற்கு வங்காள அரசியல்வாதிகள்
மேற்கு வங்காள சட்டமன்ற உறுப்பினர்கள்
அரிபதா பாகுலி

அரிபதா பாகுலி  (Haripada Baguli) இந்தியாவைச் சேர்ந்த ஓர் அரசியல்வாதியாவார். கிசான் மசுதூர் பிரச்சா கட்சியின் உறுப்பினராகப் போட்டியிட்டு  மேற்கு வங்க சட்டமன்ற உறுப்பினராக சாகர் தொகுதியில் இருந்து தேர்ந்தெடுக்கப்பட்டார்.  1952 ஆம் ஆண்டு நடைபெற்ற  மேற்கு வங்க சட்டமன்றத் தேர்தலில் சட்டமன்ற உறுப்பினராகத் தேர்ந்தெடுக்கப்பட்டு 1957 ஆம் ஆண்டு வரை பணியாற்றினார். பின்னர் இவர் 1957 மற்றும் 1962 ஆண்டுகளில் நடைபெற்ற தேர்தல்களில் கக்திவீப் தொகுதியில் பிரச்சா சோசலிச கட்சியின் வேட்பாளராக போட்டியிட்டார். ஆனால் இரண்டு முறையும் தோல்வியடைந்தார்.

தேர்தல் வரலாறு

மேற்கோள்கள்

1900 பிறப்புகள்
1990 இறப்புகள்
மேற்கு வங்காள அரசியல்வாதிகள்
மேற்கு வங்காள சட்டமன்ற உறுப்பினர்கள்
இரேச்சர்ல நாயக்கர்கள்

இரேச்சர்ல நாயக்கர்கள் (Recherla Nayakas) ஓர் ஆந்திர வம்சமாகும். இவர்கள் முசுனூரி நாயக்கர்களிடமிருந்து அதிகாரத்தைப் பறித்தனர். மேலும்,14 ஆம் நூற்றாண்டின் பிற்பகுதியிலும் 15 ஆம் நூற்றாண்டின் முற்பகுதியிலும் (ஆட்சி. 1368-1435) தெலங்காணா பகுதியில் ஆதிக்க சக்தியாக மாறினார்கள். இவர்கள் இந்த காலகட்டத்தில் பாமினி சுல்தானகத்தின் எல்லையான கோல்கொண்டாவின் தென்கிழக்கில் உள்ள இரச்சகொண்டாவை தளமாகக் கொண்டிருந்தனர். மேலும் தேவரகொண்டாவில் இரண்டாவது தளத்தையும் கட்டினார்கள்.

வரலாறு 

ஆந்திராவின் நவீன வரலாற்றாசிரியர்கள் இவர்களை வெலமாக்களுடன் அடையாளப்படுத்தினாலும், வெலமா சமூகத்தின் உருவாக்கம் பிற்காலத்தில், பதினாறாம் நூற்றாண்டின் நடுப்பகுதியில்தான் ஆரம்பமானது என வரலாற்றாளர் சிந்தியா தால்போட் கூறுகிறார். .

போர்கள் 
இரேச்சர்ல நாயக்கர்கள் அமங்கலில் தங்கள் முதல் தளத்தை நிறுவியதாக நம்பப்படுகிறது. அவர்களின் தலைவர் சிங்கம நாயக்கன் எதிரிகளால் படுகொலை செய்யப்பட்டக் காரணத்தால் அவரது மகன் அனபோத நாயக்கன் கொலைக்கு முசுனுரியின் கப்பய நாயக்கனைக் குற்றம் சாட்டி வாரங்கல் மீது படையெடுத்துச் சென்றார். கி.பி.1368 இல் பீமாவரத்தில் நடந்த ஒரு போரில், கப்பய நாயக்கன் கொல்லப்பட்டார் . மேலும் தெலங்காணாவின் கட்டுப்பாட்டை இரேச்சர்லாக்கள் கைப்பற்றினர்.  அனபோத நாயக்கன் பின்னர், 1369 இல் வெளியிடப்பட்ட ஒரு கல்வெட்டில், தனது தாத்தா தச்சய நாயக்கன் காக்கத்தியர்களின் கீழ் ஒரு தலைவராக பணியாற்றியதாகவும், இரண்டாம் பிரதாபருத்திரன் அவருக்கு பாண்டிய-ராஜ-கஜ-கேசரி (பாண்டிய யானைகளுக்கு எதிரான சிங்கம்) என்ற பட்டத்தை வழங்கியதாகவும் கூறுகிறார். நல்கொண்டா மாவட்டத்திலுள்ள இரச்சகொண்டா மற்றும் தேவரகொண்டா ஆகிய இடங்களில் இரேச்சர்ல நாயக்கர்கள் இரண்டு கோட்டை நகரங்களைக் கட்டினார்கள். 

இரேச்சர்கள் கடலோர ஆந்திரப் பகுதியில் ரெட்டி வம்சத்தை தங்கள் போட்டியாளர்களாகக் கொண்டிருந்தனர். 1364 இல் முசுனுரி நாயக்கர்களால் மேற்கொள்ளப்பட்ட அதே ஒப்பந்தத்தின் விதிமுறைகளைப் பின்பற்றி அவர்கள் ஆரம்பத்தில் பாமினி சுல்தானகத்துடன் இணைந்தனர். அதே சமயம் ரெட்டிகள் விஜயநகரப் பேரரசுடன் இணைந்தனர்.  ராஜமன்றி ரெட்டிகள் மற்றும் கொண்டவீடு ரெட்டிகள் ஆகிய இரு ரெட்டி குலத்தினரிடையே பிளவு ஏற்பட்டதைத் தொடர்ந்து, கொண்டவீடு ரெட்டிகள் பாமினிகளுக்கு தங்கள் விசுவாசத்தை மாற்றிக்கொண்டனர். இதே சமயம் இரேச்சர்லாக்கள் விஜயநகரத்துடன் தங்களை இணைத்துக் கொண்டனர். 1419 இல் பனகல் கோட்டையில் (வனபர்த்திக்கு அருகில்) ஒரு பெரிய போர் நடந்தது. இதில் விஜயநகர, இரேச்சர்கள் மற்றும் ராஜமன்றி ரெட்டிகளின் கூட்டணி வெற்றி பெற்றது. இருப்பினும், இரேச்சர்கள் விசுவாசத்தை மாற்றியதால் 1420களில் பாமினி சுல்தானகத்தின் தாக்குதலுக்கு ஆளாகினர். சுல்தான் 1435 இல் வாரங்கல் மற்றும் இரச்சகொண்டாவைக் கைப்பற்றினார். அதன்பிறகு, இரேச்செர்லர்களின் தலைவர்கள் தெலங்காணா முழுவதும் சிதறி சிறியக் குழுக்களாக மாறினர்.

மேற்கோள்கள் 

 Sources
 
 
 
தெலுங்கு மன்னர்கள்
இந்திய அரச மரபுகள்
மௌலா அலி மலை

மௌலா அலி மலை (Moula Ali hill) இந்தியாவின் ஐதராபாத்தில் உள்ள மௌலா அலி என்ற இடத்தில் குடை வடிவத்தில் அமைந்துள்ள ஓர் மலையாகும். மலையுச்சியில் அமைந்துள்ள மௌலா அலி தர்கா மற்றும் பள்ளிவாசல் ஆகியவற்றிற்கு இந்த இடம் நன்கு அறியப்பட்டதாகும். இப்பகுதியில் சியா இசுலாமியர்கள் அதிகளவில் வசிக்கின்றனர்.

கண்ணோட்டம் 

மௌலா அலி மலை தோராயமாக  உயரம் கொண்டது. இது தர்காவிலிருந்து மலையின் அடிப்பகுதி வரை 484 படிகளைக் கொண்டுள்ளது. மேலும், இதைச் சுற்றி சுமார் 600 கல்லறைகள் உள்ளன.

மௌலா அலி மலைக்கு அருகில் "கதாம்-இ-ரசூல்" என்று அழைக்கப்படும் மற்றொரு குன்றும் உள்ளது. அதில் தீர்க்கதரிசியின் புனித நினைவுச்சின்னங்கள் அசப் சாகியின் ஊழியரான முகமது சக்ருல்லா ரகானால் இங்கு வைக்கப்பட்டன.

வரலாறு 
மலைக்கு அருகில் உள்ள பகுதியில் புதிய கற்காலம் முதல் மனிதர்கள் வசித்ததற்கு அடையாளமாக அகழ்வாராய்ச்சியில் மண்பாண்டங்கள், இரும்பு கருவிகள் மற்றும் மனித எலும்புக்கூட்டின் துண்டுகள் தளத்திற்கு அருகில் கண்டுபிடிக்கப்பட்டுள்ளன.

பிரிட்டிசு வரலாற்றாசிரியர் வில்லியம் தால்ரிம்பில் என்பவரின் கணக்குகளின்படி, கி.பி. 1578 ஆம் ஆண்டில், குதுப் ஷாஹிகளின் அரசவையின் யாகுத் என்ற திருநங்கை ஒருவர் நோய்வாய்ப்பட்டார். அலி ( முகமது நபியின் மகள் பாத்திமாவின் கணவர்) மலை உச்சியில் தனக்காகக் காத்திருப்பதாகவும், பச்சை நிற ஆடை அணிந்த ஒருவர் மலையில் வந்துப் பார்க்கச் சொன்னதாக அவர் கனவு கண்டார். அவரது கனவில் யாகுத் அந்த மனிதனுடன் மலைக்குச் செல்கிறார். அலி மலையின் மேல் அமர்ந்து ஒரு கல்லில் கையை ஊன்றிக் கொண்டிருப்பதைக் கண்டார். மறுநாள் காலை, யாகுத்தின் நோய் குணமானது. மலையில் அதில் அலீயின் கை அடையாளங்கள் இருந்ததாகக் கூறப்படும் ஒரு கல் கண்டுபிடிக்கப்பட்டது. இந்தச் சம்பவத்தைப் பற்றி கேள்விப்பட்ட சுல்தான் அந்த மலையைப் பார்வையிட்டு, மலையின் மேல் ஒரு தர்காவைக் கட்ட உத்தரவிட்டார். கிடைத்த கல் மலை உச்சியில் உள்ள சன்னதியில் உள்ளது.

இச்சம்பவத்தின் பின்னர் அந்த மலைக்கு 'மௌலா அலி' என்று பெயர் சூட்டப்பட்டது. இந்த கல் சூபிகள், துறவிகள் மற்றும் ஆன்மீகவாதிகளுக்கு பிரபலமானது. ஏனெனில் கல்லுக்கு குணப்படுத்தும் சக்தி உள்ளது என்ற நம்பிக்கையை அவர்கள் கொண்டுள்ளனர். 

குதுப் ஷாஹி சுல்தான்கள் 17 ரிஜாப் அன்று கோல்கொண்டாவிலிருந்து மலைக்கு வருடாந்திர யாத்திரையைத் தொடங்கினார்கள். ஆனால் 1687 இல் சன்னி இசுலாமியர்கள் ஐதராபாத்தைக் கைப்பற்றிய பிறகு, திருவிழா தற்காலிகமாக நிறுத்தப்பட்டது. ஐதராபாத் நிசாம்களின் ஆட்சியில், இந்த விழா இரண்டு முக்கிய தேசிய விழாக்களில் ஒன்றாக மாறியது.

மௌலா அலி தர்கா 
மலையின் உச்சியில் மௌலா அலி தர்கா அமைந்துள்ளது. இது சுல்தான் இப்ராகிம் குதுப் சாவால் கட்டப்பட்டது  மேலும் இது முகமது நபியின் மருமகன் அலிக்கு அர்ப்பணிக்கப்பட்ட ஒரே தர்காவாகும்.   அதன் உட்புறம் ஆயிரக்கணக்கான கண்ணாடிகளால் அலங்கரிக்கப்பட்டுள்ளது.  மேலும் இது ஐதராபாத்தில் உள்ள 11 பாரம்பரிய தளங்களில் ஒன்றாகும். இது ஐதராபாத்து நகர்ப்புற மேம்பாட்டு ஆணையத்தின் "பழங்காலப் பொருட்களின் பாதுகாப்புக் குழு"வால்  அடையாளம் காணப்பட்டுள்ளது. மௌலா அலி மலையில் இசுலாத்தின் நான்காவது கலிபாவான அலி இப்னு தாலிபின் கை பொறிப்பு உள்ளது என நம்புகின்றனர்.

மேற்கோள்கள் 

Coordinates on Wikidata
ஐதராபாத்து
சுப்ரதா பக்சி

சுப்ரதா பக்சி  (Subrata Bakshi) இந்தியாவைச் சேர்ந்த ஓர்  அரசியல்வாதியாவார். 1950  ஆம் ஆண்டு சூலை மாதம் 23 ஆம் தேதியன்று இவர் பிறந்தார். தற்போது மேற்கு வங்காளத்தில் இருந்து தேர்ந்தெடுக்கப்பட்டு நாடாளுமன்ற, மாநிலங்களவை உறுப்பினராக பணியாற்றுகிறார்.  அகில இந்திய திரிணாமுல் காங்கிரசு கட்சியின்  பொதுச் செயலாளராகவும், மேற்கு வங்க திரிணாமுல் காங்கிரசு கட்சியின்  மாநிலத் தலைவராகவும் உள்ளார். 2011-ஆம் ஆண்டு மேற்கு வங்க மாநிலத்தில் பொதுப்பணித்துறை அமைச்சராகவும், போக்குவரத்து துறை அமைச்சராகவும் இருந்தார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் பபானிபூர் தொகுதியில் இருந்து தேர்ந்தெடுக்கப்பட்ட சட்டமன்ற உறுப்பினராகவும்  இருந்தார்.  

மேற்கு வங்க சட்டமன்ற உறுப்பினராக மம்தா பானர்ச்சி பதவி விலகிய பின்னர் இவர் தெற்கு கொல்கத்தா தொகுதியில் இருந்து நாடாளுமன்றத்திற்குத் தேர்ந்தெடுக்கப்பட்டார். 2011 ஆம் ஆண்டு திசம்பர் மாதம் 10 ஆம் தேதியன்று  2,30,999 வாக்குகள் வித்தியாசத்தில் தேர்ந்தெடுக்கப்பட்டார். மேலும் 2014  ஆம் ஆண்டிலும் மீண்டும் தேர்ந்தெடுக்கப்பட்டார்.

மேற்கோள்கள் 

1950 பிறப்புகள்
16வது மக்களவை உறுப்பினர்கள்
அகில இந்திய திரிணாமுல் காங்கிரசு அரசியல்வாதிகள்
15வது மக்களவை உறுப்பினர்கள்
வாழும் நபர்கள்
மேற்கு வங்காள அரசியல்வாதிகள்
இந்திய நாடாளுமன்ற உறுப்பினர்கள்
தாரக் பந்தோபாத்யாய்

தாரக் பந்தோபாத்யாய்  (Tarak Bandyopadhyay)  இந்தியாவைச் சேர்ந்த ஓர் அரசியல்வாதியாவார்.  மேற்கு வங்காள அரசியலில் அகில இந்திய திரிணாமுல் காங்கிரசு கட்சியின் உறுப்பினராகச் செயல்பட்டார்.  மேற்கு வங்க சட்டமன்றத்தில் உறுப்பினராக இருந்தார்.

வாழ்க்கைக் குறிப்பு 
தாரக் பந்தோபாத்யாய் 1996 ஆம் ஆண்டில்  காசிபூரில் தொகுதியில் இந்திய தேசிய காங்கிரசு கட்சி  வேட்பாளராக மேற்கு வங்க சட்டமன்ற தேர்தலில் போட்டியிட்டு  சட்டமன்ற உறுப்பினராக தேர்ந்தெடுக்கப்பட்டார்  பின்னர் திரிணாமுல் காங்கிரசில் இணைந்தார். 2001 மற்றும் 2006  ஆம் ஆண்டுகளில் காசிபூரில் இருந்து திரிணாமுல் காங்கிரசு கட்சியின் வேட்பாளராக மேற்கு வங்க சட்டமன்றத்தின் சட்டமன்ற உறுப்பினராக தேர்ந்தெடுக்கப்பட்டார் 

பந்தோபாத்யாய்  2013  ஆம் ஆண்டு அக்டோபர் மாதம் 10 ஆம் தேதியன்று  தனது 70ஆவது வயதில் மாரடைப்பால் இறந்தார்

மேற்கோள்கள் 

CS1 Bengali-language sources (bn)
அகில இந்திய திரிணாமுல் காங்கிரசு அரசியல்வாதிகள்
2013 இறப்புகள்
மேற்கு வங்காள அரசியல்வாதிகள்
மேற்கு வங்காள சட்டமன்ற உறுப்பினர்கள்
துர்கா சரண் பானர்ச்சி

துர்கா சரண் பானர்ச்சி   (Durga Charan Banerjee)  (ந்தியாவைச் சேர்ந்த ஓர் அரசியல்வாதியாவார்.  1898-1952 ஆம் ஆண்டுகள் காலத்தில் இவர் வாழ்ந்தார்.  வங்காள மொழி பேசும் இந்திய சட்ட வல்லுநராகவும் முதல் மக்களவையின் நாடாளுமன்ற உறுப்பினராகவும் இருந்தார்.

ஆரம்ப வாழ்க்கை மற்றும் கல்வி 
துர்கா சரண் பானர்ச்சி  அனுகுல் சரண் பானர்ச்சிக்கு 1898 ஆம் ஆண்டு சனவரி மாதத்தில்   மிட்னாபூரில் பிறந்தார். மிட்னாபூர் கல்லூரியிலும் இசுக்காட்டிசு பேராலயக் கல்லூரியிலும் படித்தார்.  பின்னர் கல்கத்தா பல்கலைக்கழகத்தில் குற்றவியல் சட்டம் பயின்றார். 1913 ஆம் ஆண்டு ஏப்ரல் மாதத்தில்  திரிகுண தேவியை மணந்தார்

தொழில் 
ஒரு குற்றவியல் வழக்கறிஞராக வாழ்க்கையைத் தொடங்கினார். பின்னர்  அரசு வழக்கறிஞர்கள் குழுவில் சேர்ந்து பணியாற்றினார். 1921 ஆம் ஆண்டில்  மிட்னாபூர் நகராட்சியின் நகராட்சி ஆணையராகவும்  பணியாற்றினார். பின்னர் மிட்னாபூரில் உள்ள டயமண்ட் அமெச்சூர் திரையரங்கின் மேலாளராகப் பணியாற்றினார்.  இராமகிருசுணா  அறக்கட்டளை, செபாசுரம் மற்றும் மிட்னாபூரில் உள்ள மருத்துவமனை ஆகியவற்றின் செயல்பாடுகளுடன் தொடர்பு கொண்டு செயல்பட்டார். 

1952 ஆம் ஆண்டு முதல் மக்களவைத் தேர்தலில் பாரதிய சனசங்கத்தின் வேட்பாளராக மிட்னாபூர்-இயார்கிராம் மக்களவைத் தொகுதியில் போட்டியிட்டு தேர்ந்தெடுக்கப்பட்டார்.

மேற்கோள்கள் 

1ஆவது மக்களவை உறுப்பினர்கள்
1952 இறப்புகள்
1898 பிறப்புகள்
மேற்கு வங்காள அரசியல்வாதிகள்
இந்திய நாடாளுமன்ற உறுப்பினர்கள்
பாரா கமான்

பாரா கமான் (Bara Kaman, பொருள்: பன்னிரண்டு வளைவுகள்) என்பது இந்தியாவின் கர்நாடகத்தின், பிஜாப்பூரில் உள்ள இரண்டாம் அலி அடில் ஷாவின் முடிக்கப்படாத கல்லறை கட்டடம் ஆகும்.

அடில் சாகி வம்சத்தைச் சேர்ந்த அலி அடில் ஷா, நிகரற்ற கட்டடக்கலைத் தரத்தோடு ஒரு கல்லறையைக் கட்ட விரும்பினார். அலி அடில் ஷாவின் கல்லறையைச் சுற்றிலும் செங்குத்தாகவும் கிடைமட்டமாகவும் பன்னிரண்டு வளைவுகள் அமைக்க திட்டமிடப்பட்டது. இருப்பினும், அறியப்படாத காரணங்களினால் கட்டுமான வேலை முழுமையடையாமல் விடப்பட்டது: இரண்டு வளைவுகள் மட்டுமே செங்குத்தாக கட்டப்பட்டன. கல்லறைக் கட்டடம் கட்டி முடிக்கப்பட்டால் அதன் நிழல் கோல் கோம்பாசைத் தொடும் என்பதால் அதன் கட்டுமானம் நிறுத்தப்பட்டதாக வதந்தி பரவியது. கிடைமட்டமாக அமைக்கப்பட்ட பன்னிரண்டு வளைவுகளின் எச்சங்கள் இன்றும் காணப்படுகின்றன.

இந்த இடம் இந்தியத் தொல்லியல் துறையால் நிர்வகிக்கப்படுகிறது.

பாரா கமான் கி.பி 1672 இல், இரண்டாம் அலி அடில் ஷாவால் கட்டப்பட்டது. இது அரசரும் அவரது மனைவிகளும் அடக்கம் செய்யப்பட்ட கல்லறையாக இருக்க வேண்டும். பாரா கமானில் இரண்டாம் அலி அடில் ஷா, அவரது மனைவி சந்த் பீபி மற்றும் அவரது மகள்களின் கல்லறைகள் உள்ளன. 

பாரா கமானின் கட்டிடக் கலைஞர் மாலிக் சண்டால் என்பவர் ஆவார். இந்த கட்டட அமைப்பில் வளைவுகளின் அடிப்புறம் சுவர்கள் அமைக்கப்பட்டன. வளைவுகள் அமைக்கப்பட்ட பிறகு, உள் வளைவுச் சுவர்கள் அகற்றப்பட்டு, வெளிப்புற வளைவுகள் மட்டுமே விடப்பட்டுள்ளன. இதில் காரை பயன்படுத்தப்படவில்லை, அதற்கு பதிலாக கற்களை ஒன்றிணைக்க இரும்பு வளையங்கள் பயன்படுத்தப்பட்டுள்ளன.

மேற்கோள்கள் 

கருநாடகத்தில் உள்ள கல்லறைகள்
பிஜாப்பூர்
நீண்ட கால கோவிட் ஆராய்ச்சி மற்றும் பயிற்சி அலுவலகம்

நீண்ட கால கோவிட் ஆராய்ச்சி மற்றும் பயிற்சி அலுவலகம் (Office of Long COVID Research and Practice) என்பது அமெரிக்க சுகாதாரம் மற்றும் மனித சேவைகள் துறையால் இயக்கப்படும் ஓர் அலுவலகம் ஆகும். நீண்டகால கோவிட் ஆராய்ச்சி மற்றும் கோவிட் பெருந்தொற்றால் பாதிக்கப்பட்ட நோயாளிகளுக்கு ஆதரவளிப்பதற்காக அமெரிக்க அரசாங்கத்தின் முயற்சிகளை ஒருங்கிணைக்க இவ்வலுவலகம் உருவாக்கப்பட்டது. இந்த அலுவலகம் சுகாதாரம் மற்றும் மனித சேவைகள் பிரிவின் சுகாதார உதவிச் செயலாளரின் தலைமையின் கீழ் செயல்படுகிறது. மேலும் தற்போது நீண்ட கால கோவிட் குறித்து ஆராய்ச்சி செய்து வரும் 14 அரசு நிறுவனங்களுக்கு இடையே ஒத்துழைப்பை நல்கவும் உதவுகிறது. அலுவலகம் நிறுவப்பட்ட காலத்தில் சிறியதாக இருந்தபோதும், இரண்டு முழுநேர ஊழியர்களுக்கு மட்டுமே நிதியுதவியுடன் செயல்பட்டது. பின்னர் ஒப்பந்ததாரர்களை பணியமர்த்துதலும், சுகாதார மற்றும் மனித சேவைகளின் பிற அலுவலகங்களின் பணியாளர்களை  பணியமர்த்துவதும் நிகழும்.

மேற்கோள்கள்

சுகாதார நிறுவனங்கள்
2023 நிகழ்வுகள்
சிமாலியா

சிமாலியா (Simalia) என்பது பைத்தோனிடே குடும்பத்தில் உள்ள பாம்புகளின் பேரினமாகும்.

வகைப்பாட்டியல் 
சிமாலியா கிரே, 1849 வகைபாட்டியலில் லையாசிசு மற்றும் மோரேலியா பேரினங்களின் ஒத்த பொருளாகக் கருதப்பட்டது

 லையாசிசு (இந்தோனேசியா, நியூ கினி மற்றும் ஆத்திரேலியாவில் காணப்படும் விஷமற்ற மலைப்பாம்புகளின் பேரினம்) மற்றும்
 மோரேலியா (ஆத்திரேலியா, இந்தோனேசியா மற்றும் நியூ கினியாவில் காணப்படும் பைத்தோனிடே குடும்பத்தில் உள்ள பெரிய பாம்புகளின் பேரினம்),

ஆனால் ரெனால்ட்சு மற்றும் பலர் (2014) மோரேலியா அமெதிசுடினா இனக் குழுவிற்கான சிற்றினத்துடன் (இது மொரேலியா விரிடிசுடன் சேர்ந்து, மோரேலியா பாராபிலெடிக் பேரினத்தை உருவாக்கியது).

சிற்றினங்கள் 
சிமாலியா பேரினமானது பின்வரும் சிற்றினங்களைக் கொண்டுள்ளது:

மேற்கோள்கள்

மேலும் படிக்க 

 கிரே ஜேஇ (1849). பிரித்தானிய அருங்காட்சியகத்தின் சேகரிப்பில் உள்ள பாம்புகளின் மாதிரிகளின் பட்டியல். லண்டன்: பிரித்தானிய அருங்காட்சியகத்தின் அறங்காவலர்கள். (எட்வர்ட் நியூமன், பிரிண்டர்). xv + 125 pp. ( சிமாலியா, புதிய இனம், ப. 91)

ஊர்வன
பூக்கும் தாவரத் தொகுதிமரபு குழும முறைமை 4

பூக்கும் தாவரத் தொகுதிமரபு குழும முறைமை 4(Angiosperm Phylogeny Group IV system (APG IV system)) என்பது, பூக்கும் தாவர மரபுநெறி குழுமம் என்ற முறைசாரா பன்னாட்டு தாவர வகைப்பாட்டியல் அறிஞர் குழும முறைமையின் நான்காம் பதிப்பு ஆகும். இவர்கள் உலகிலுள்ள பூக்குந்தாவரங்களுக்காக பரிணாம மரபு வழிமுறைகளையும், கணியவழித் தீர்வுகளையும் கொண்டு, ஒருமித்த எண்ணத்துடன், வகைப்படுத்தும் நெறிமுறைகளை உருவாக்கி, பன்னாட்டு வகைபாட்டியல் முறைமையை அமைக்கின்றனர். இந்த நான்காம் பதிப்புக்கு முன், மூன்று பதிப்புகள் (1998, 2003, 2009,   ) வந்துள்ளது. இம்மூன்று பதிப்புகளின் செம்பதிப்பான நான்கவது பதிப்பு, 2016 ஆம் ஆண்டு வெளிவந்து, இப்பொழுதும் பன்னாட்டு தாவரவியலாளர்களால் பின்பற்றப்படுகிறது. இதன் முழு ஆவணத்தினையும் இணையநூலகத்தில் பதிவிறக்கிப் படிக்க இயலும்.இப்பதிப்பு மூலக்கூறு மரபியல் (Molecular phylogenetics based) சார்ந்த,தாவர வகைப்பாட்டியல் முறைமைகளின் அட்டவணை அடிப்படையில் கட்டமைக்கப் பட்டுள்ளது.

இம்முறைமையின் கீழ், 64 வரிசைகள் , 420 குடும்பங்கள் வகைப்படுத்தப்பட்டுள்ளன. சில சிறிய குடும்பங்கள் விலக்கப்பட்டுள்ளன என்பதையும் கருத்தில் கொள்ள வேண்டும். இவையனைத்தும் கனிக இனமரபின உருமணிகளின் ஆய்வுகளின் அடிப்படையில் (PPA-Plastid Pylogenomic Angiosperm) கட்டமைக்கப்பட்டுள்ளன. APG III அமைப்புடன் ஒப்பிடும்போது, ​​APG IV அமைப்பு ஐந்து புதிய வரிசைகளை ஏற்படுத்தியுள்ளது. அவை, போராஜினேல்ஸ் , டில்லெனியேல்ஸ் , இகாசினேல்ஸ் , மெட்டெனியலேஸ், வஹ்லியால்ஸ் ஆகும். அதே போல புதிய குடும்பங்களும் ஏற்றுக் கொள்ளப்பட்டுள்ளன.

பூக்குந்தாவர மரபுத் தோற்ற கிளைப்படம்
இக்குழுமத்தின் முந்தையை முறைமைகளைப் போலவே, தாவர பரிணாமவியல், மரபியல், வகைப்பாட்டியல் அடிப்படைகளைக் கொண்டு, கணினியின் தானியக்கமுறையில்  மரபின கிளைப்படம் உருவாக்கப்பட்டுள்ளது. அப்படத்தில் இருந்து, மறுசீராய்வு செய்த கீழ்கண்டத்தரவு தரப்பட்டுள்ளது.

மேற்கோள்கள்

தாவர வகைப்பாட்டியல்
தத்தா வம்சம்

தத்தா வம்சம் (Datta dynasty), இவ்வம்சத்தவர்கள் வட இந்தியாவின்  மதுரா மற்றும் அயோத்தி பகுதிகளை கிமு முதலாம் நூற்றாண்டில் ஆட்சி செய்தனர். தத்தா வம்சாத்தவர்கள் தேவா வம்சத்தவர்களை வென்று அயோத்தி பகுதிகளை தங்களது மதுரா இராச்சியத்துடன் இணைத்துக் கொண்டனர். இரண்டாம் நூற்றாண்டின் நடுப் பகுதியில் மித்திர வம்சத்தினர்,  தத்தா வம்சத்தவர்களை வென்று மதுரா மற்றும் அயோத்தியை ஆட்சி செய்தனர்.

யவன இராச்சியக் கல்வெட்டுகளின்படி, இந்திய கிரேக்க இராச்சியத்தினர்  (கிமு 150 - 50)  மதுரா மற்றும் அதனை சுற்றியுள்ள பகுதிகளை கைப்பற்றி ஆட்சி செய்த போது, அயோத்தி மற்றும் மதுரைவை ஆண்ட தேவா வம்சத்தினர், தத்தா வம்சத்தினர் மற்றும் மித்திர வம்சத்தினர் கிரேக்கரகளுக்கு திறை செலுத்தி சிற்றரசர்களாக ஆட்சி செய்தனர். இந்தோ-கிரேக்க இராச்சியத்தை பின்னர் இந்தோ-சிதியர்கள்,   வடக்கு சத்திரபதிகள் மற்றும் குசானர்கள் வென்றனர்.

தத்தா வம்ச ஆட்சியாளர்கள்
தத்தா வம்சத்தின் அறியப்பட்ட ஆட்சியாளர்கள்:

சேஷ தத்தா
இராம தத்தா 
சிசுசந்திர தத்தா
சிவ தத்தா

இதனையும் காண்க
 தேவா வம்சம்
 மித்திரா வம்சம்
 இந்தோ கிரேக்க நாடு
 இந்தோ சிதியன் பேரரசு
  வடக்கு சத்திரபதிகள்

References

இந்திய அரச மரபுகள்
சிவகிரி, கருநாடகம்

சிவகிரி (Shivagiri) என்பது 85 அடி (26 மீட்டர்) உயரம் கட்டப்பட்ட சிவன் சிலை ஆகும். இது  டி. கே. பாட்டீல் பனகட்டி அறக்கட்டளையால் (நிறுவன உறுப்பினர் பசன்ட்குமார் பாட்டீல்) கட்டபட்டது. இச்சிலை இந்தியாவின், கர்நாடகத்தின்,  பிஜாப்பூர் நகரில், சிந்தகி சாலையில் அமைந்துள்ளது. இது மெல்ல மெல்ல ஒரு புனித யாத்திரை தலமாகவும், பிஜப்பூரில் அதிகம் பார்வையிடப்பட்ட சுற்றுலாத் தலங்களில் ஒன்றாகவும் மாறி வருகிறது. ஒவ்வொரு ஆண்டும் மகா சிவராத்திரி அன்று, கோவிலுக்கு 150,000 பக்தர்கள் வருகை தருவதாக மதிப்பிடப்பட்டுள்ளது. பசந்த்குமார் பாட்டீல், அவரது தந்தையின் நினைவாக, அவரது சொந்த ஊரான பிஜாப்பூரில் இதை கட்டினார்.

1,500 டன் எடையுள்ள இந்த சிவபெருமானின் சிலை, இந்தியாவின் இரண்டாவது பெரிய சிவபெருமானின் இருந்த கோலச் சிலையாகக் கருதப்படுகிறது. இது சிமோகாவைச் சேர்ந்த சிற்பிகளால் 13 மாதங்களுக்கும் மேலான காலத்தில் உருவாக்கப்பட்டது. இதன் கட்டுமான வடிவமைப்பானது பெங்களூர் கட்டிடக் கலைஞர்களால் உருவாக்கப்பட்டது. இந்த சிவன் சிலை சீமைக்காரை, எஃகு ஆகியவற்றைக் கொண்டு உருவாக்கபட்டது. சிலைக்கு கீழே ஒரு சிறிய சிவலிங்கம் வைக்கப்பட்டுள்ளது. மேலும், சிவன் தொடர்பான தொன்மக் கதைகளை பக்தர்கள் அறிந்துகொள்ள ஏதுவாக கோயிலின் உள்சுவரில் கன்னட மொழியில் "சிவ சரிதம்" பொறிக்கப்படும். அறக்கட்டளை இதை ஒரு பெரிய புனித யாத்திரை மையமாக மாற்ற விரும்புகிறது.

சிலை தொடர்பான தொடர் பணிகளுக்கு அறக்கட்டளையானது பொதுமக்களின் பங்களிப்பை எதிர்பார்க்கப்படுகிறது.   பரந்த வளாகத்தில் பசந்த் வனா எனப் பெயரிடப்பட்ட முதியோர் இல்லம் அமைக்க திட்டமிடபட்டுள்ளது. அறங்காவலர்களாக உள்ள ஐந்து சகோதரர்களில் ஒருவர், தி இந்து செய்தித்தாளிடம், துவக்கத்தில் முதியோர் இல்லத்தில் 52 பேருக்கு இடமிருக்கும் என்றும். பிறகு இடங்கள் படிப்படியாக அதிகரிக்கப்படும் என்று கூறினார். இதில் பெண்களுக்கு முன்னுரிமை அளிக்கப்படும். இது நிறைவேறியவுடன், அறக்கட்டளையானது பொருளாதார ரீதியாகவும் சமூக ரீதியாகவும் பின்தங்கிய வகுப்பைச் சேர்ந்த சிறந்த மாணவர்களுக்காக இலவச உறைவிடப் பள்ளியை நிறுவும் என்றார்.

பசந்த்குமார் பாட்டீல் அவர்களின் தாயார் துளசிபாயை பிப்ரவரி 26 அன்று தங்கத்தால் துலாபாரம் போட திட்டமிட்டுள்ளார் . அவர்  55 கிலோகிராம் எடையுள்ளதால் அந்த எடையுள்ள தங்கத்தின் மதிப்பு ரூ. 4.5 கோடி ஆகும்.  இந்த பணம் வங்கியில் வைப்புத் தொகையாக செய்யப்பட்டு அதிலிருந்து வரும் வட்டிப் பணம் இது தொடர்புடைய தொண்டு பணிகளுக்கு பயன்படுத்தப்படும்.

குறிப்புகள் 

 சிவகிரி - allaboutbijapur.in 
 சிவகிரியில் உள்ள 85 அடி சிலைக்கு மக்கள் கூட்டம் அலைமோதுகிறது
 சிவகிரி - பிஜப்பூர் மாவட்டம்
 மஹாசிவராத்திரியைக் கொண்டாட சிவகிரியில் மக்கள் கூட்டம் அலைமோதுகிறது - டைம்ஸ் ஆஃப் இந்தியா
Coordinates on Wikidata
பிஜாப்பூர்
அலெக்சாண்ட்ரியா அராகோசியா

அலெக்சாண்ட்ரியா அராகோசியா ( Alexandria in Arachosia), கிரேக்கப் பேரரசர் அலெக்சாந்தர் நிறுவிய நகரங்களில் ஒன்றாகும். இது ஆப்கானித்தான் நாட்டின் தென்கிழக்கில் உள்ள கந்தகார் மாகாணத்தில் அமைந்துள்ளது. இதனை தற்போது காந்தாரம் என்று அழைக்கப்படுகிறது.

நடு ஆசியா, ஆப்கானித்தான் மற்றும்  பாகிஸ்தானில்  பேரரசர் அலெக்சாந்தர் கிமு 330ல் புதிதாக நிறுவிய மற்றும் கிரேக்கப் பெயர் மாற்றம் செய்யப்பட்ட 20 நகரங்களுக்கு தனது பெயரான அலெக்சாந்தர் எனச்சூட்டினார்.

வரலாறு

அகாமனிசியப் பேரரசின் கிழக்கில்,  ஆப்கானித்தானில் உள்ள அராகோசியா நகரத்தை வென்றபின்,  இந்நகரத்திற்கு தனது பெயரை இட்டார். அலெக்சாந்தர், மகத பேரரசின்  அரசவைக்கு தனது தூதுவராக மெகஸ்தனீசை இந்நகரத்திலிருந்தே அனுப்பினார்.

அலெக்சாந்திரியா அராகோசியாவின் சிதிலங்கள்
 
அலெக்சாந்திரியா அராகோசியாவின் சிதிலங்கள் அகழாய்வில் தற்கால காந்தாரம் நகரத்தின் அருகே உள்ள பழைய காந்தாரத்தில் கிடைத்துள்ளது.

படக்காட்சிகள்

இதனையும் காண்க 
 பழைய காந்தாரம்

மேற்கோள்கள்

வெளி இணைப்புகள்

 
 

பண்டைய நகரங்கள்
ஆப்கானித்தானின் தொல்லியல் களங்கள்
மௌலா அலி

மௌலா-அலி (Moula Ali) என்பது மெட்சல்-மல்கஜ்கிரி மாவட்டத்தின் மல்கஜ்கிரி மண்டலத்தில் நன்கு வளர்ந்த தொழில்துறை மற்றும் நகர்ப்புற பகுதியாகும். இது பெருநகர ஐதராபாத்து மாநகராட்சியின் ஒரு பகுதியாக உள்ளது. இந்தப் பகுதி மௌலா அலி தொடர் வண்டி நிலையம் வழியாக நன்கு இணைக்கப்பட்டுள்ளது.  இது அதன் மௌலா அலி மலைக்காக குறிப்பிடத்தக்கது. அதன் உச்சியில் அலிக்கு அர்ப்பணிக்கப்பட்ட மௌலா அலி தர்காவும் மற்றும் பள்ளிவாசல் ஒன்றும் உள்ளது.

இது குதுப் ஷாஹி ஆட்சியாளர்களின் காலத்தில் கட்டப்பட்டது. ஐதராபாத்து நகர்ப்புற மேம்பாட்டு ஆணையத்தால் அடையாளம் காணப்பட்ட 11 பாரம்பரியத் தளங்களில் மௌலா அலி தர்காவும் ஒன்றாகும். இது அடிப்படையில் ஒரு பெரிய பாறைப் பகுதியாகக் காணப்படுகிறது. மௌலா அலி மலைக்கு அருகில் "கதம்-இ-ரசூல்" என்று அழைக்கப்படும் மற்றொரு குன்றும் உள்ளது. அதில் தீர்க்கதரிசியின் புனித நினைவுச்சின்னங்கள் அசப் சாகியின் ஊழியரான முகமது சக்ருல்லா ரகானால் இங்கு வைக்கப்பட்டன.

வரலாறு 
ஐதராபாத்தின் மௌலா அலி தர்கா மற்றும் மௌலா அலி வளைவு ஆகியவை குதுப் ஷாஹி வம்சத்தின் போது உருவாக்கப்பட்டது. பிரிட்டிசு வரலாற்றாசிரியர் வில்லியம் தால்ரிம்பில் என்பவரின் கணக்குகளின்படி, கி.பி. 1578 ஆம் ஆண்டில், குதுப் ஷாஹிகளின் அரசவையின் யாகுத் என்ற திருநங்கை ஒருவர் நோய்வாய்ப்பட்டார். அலி ( முகமது நபியின் மகள் பாத்திமாவின் கணவர்) மலை உச்சியில் தனக்காகக் காத்திருப்பதாகவும், பச்சை நிற ஆடை அணிந்த ஒருவர் மலையில் வந்துப் பார்க்கச் சொன்னதாக அவர் கனவு கண்டார். அவரது கனவில் யாகுத் அந்த மனிதனுடன் மலைக்குச் செல்கிறார். அலி மலையின் மேல் அமர்ந்து ஒரு கல்லில் கையை ஊன்றிக் கொண்டிருப்பதைக் கண்டார். மறுநாள் காலை, யாகுத்தின் நோய் குணமானது. மலையில் அதில் அலீயின் கை அடையாளங்கள் இருந்ததாகக் கூறப்படும் ஒரு கல் கண்டுபிடிக்கப்பட்டது. இந்தச் சம்பவத்தைப் பற்றி கேள்விப்பட்ட சுல்தான் அந்த மலையைப் பார்வையிட்டு, மலையின் மேல் ஒரு தர்காவைக் கட்ட உத்தரவிட்டார். கிடைத்த கல் மலை உச்சியில் உள்ள சன்னதியில் உள்ளது.

குதுப் ஷாஹி சுல்தான்கள் 17 ரிஜாப் அன்று கோல்கொண்டாவிலிருந்து மலைக்கு வருடாந்திர யாத்திரையைத் தொடங்கினார்கள். ஆனால் 1687 இல் சன்னி இசுலாமியர்கள் ஐதராபாத்தைக் கைப்பற்றிய பிறகு, திருவிழா தற்காலிகமாக நிறுத்தப்பட்டது. நிசாம்களின் ஆட்சியில், இந்த விழா இரண்டு முக்கிய தேசிய விழாக்களில் ஒன்றாக மாறியது. 

மலைக்கு அருகில் உள்ள பகுதியில் புதிய கற்காலம் முதல் மனிதர்கள் வசித்ததற்கு அடையாளமாக அகழ்வாராய்ச்சியில் மண்பாண்டங்கள், இரும்பு கருவிகள் மற்றும் மனித எலும்புக்கூட்டின் துண்டுகள் தளத்திற்கு அருகில் கண்டுபிடிக்கப்பட்டுள்ளன..  நிசாம் காலத்தில், ஐதராபாத்து குதிரைப் பந்தய மைதானம் போன்ற இடங்களுடன், மௌலா-அலி மிகவும் முக்கியமான பகுதியாக இருந்தது.  பின்னர் 1886 இல் ஐதராபாத்து நிசாம் ஆறாம் ஆசாப் ஜா தனது அரண்மனைக்கு அருகில் இருக்க வேண்டும் என்று விரும்பியதால் மௌலா அலி பகுதியில் செயல்பட்டுவந்த ஐதராபாத்து குதிரைப் பந்தய மைதனம் 1886 ஆம் ஆண்டில் இங்கு மாற்றப்பட்டது.  பின்னர், அவர் பந்தய மைதானத்தில் மக்பூப் மாளிகையையும் கட்டினார். . 1954 இல், முதல் திறந்தவெளி சிறை மௌலா அலியில் திறக்கப்பட்டது. பின்னர் செர்லப்பள்ளிக்கு மாற்றப்பட்டது.

மேற்கோள்கள்

வெளி இணைப்புகள் 

Coordinates on Wikidata
ஐதராபாத்து
லியாசிசு

லியாசிசு (Liasis) என்பது இந்தோனேசியா, நியூ கினி மற்றும் ஆத்திரேலியாவில் காணப்படும் மலைப்பாம்பு பேரினமாகும். இதில் தற்போதுள்ள மூன்று சிற்றினங்கள் அங்கீகரிக்கப்பட்டுள்ளன. மேலும் ஒரு இராட்சத 10 மீட்டர் நீளமுள்ள புதைபடிவ சிற்றினம் லி. டுபுடிங்கலா இதில் அடங்கும்.

புவியியல் வரம்பு 
இவை இந்தோனேசியாவில் சிறு சுண்டாத் தீவுகளிலும், கிழக்கே நியூ கினி, வடக்கு மற்றும் மேற்கு ஆதிரேலியாவிலும் காணப்படுகின்றன.

சிற்றினங்கள் 

)* துணையினங்கள் சேர்க்கப்படவில்லை

மேற்கோள்கள்

வெளி இணைப்புகள் 

ஊர்வன
கிரண் கண்டோல்கர்

கிரண் கண்டோல்கர் (Kiran Kandolkar)  இந்தியாவைச் சேர்ந்த ஓர் அரசியல்வாதியாவார். கோவா மாநிலத்தைச் சேர்ந்த  இவர் திவிம் தொகுதியை பிரதிநிதித்துவப்படுத்தும் கோவா சட்டமன்ற உறுப்பினராக உள்ளார்.    2022 ஆம் ஆண்டு நடைபெற்ற கோவா சட்டப் பேரவைத் தேர்தலில் அகில இந்திய திரிணாமுல் காங்கிரசு கட்சியின் தோல்விக்குப் பிறகு,  பதவி விலகும் வரை இவர்  அகில இந்திய திரிணாமுல் காங்கிரசு கட்சியின் கோவா மாநிலப் பிரிவின் தலைவராக இருந்தார்.

பதவிகள் 
கோவா மாநில தோட்டக்கலை கழகத்தின் தலைவராக இருந்தார்.

குழுக்கள் 
பின்வரும் குழுக்களில் கிரண் கண்டோல்கர் உறுப்பினராக உள்ளார்
 கோவா நிலப் பயன்பாடு குறித்த உறுப்பினர் தேர்வுக் குழு
 சலுகைகளுக்கான உறுப்பினர் குழு
 அரசாங்க உத்தரவாதங்கள் மீதான உறுப்பினர் குழு
 மனுக்கள் மீதான உறுப்பினர் குழு
 கோவா பள்ளிக் கல்விக்கான உறுப்பினர் தேர்வுக் குழு

மேற்கோள்கள்

புற இணைப்புகள் 
 கோவா சட்டமன்ற உறுப்பினர் 
 கோவா சட்டப் பேரவையின் பாரதிய ஜனதா கட்சி உறுப்பினர்கள்    
வாழும் நபர்கள்
கோவா அரசியல்வாதிகள்
அகில இந்திய திரிணாமுல் காங்கிரசு அரசியல்வாதிகள்
பாரதிய ஜனதா கட்சி அரசியல்வாதிகள்
பரதராஜர்கள்

பரதராஜர்கள் (Pāratarājas) (பிராமி:  பரதராஜா, கரோஷ்டி: '𐨤𐨪𐨟𐨪𐨗) , தற்கால பாக்கித்தான் நாட்டின்  வடகிழக்கு பலுசிஸ்தான் பகுதியை ஆட்சி செய்தவர்கள். இவர்களின் தலைநகரம் லோராலை நகரம் ஆகும். இவர்கள்  இந்தோ-பார்த்தியப் பேரரசின் வழிவந்தவர்கள். பரதராஜர்கள்  பலுசிஸ்தானை   கிபி 125 முதல் கிபி 300 வரை ஆட்சி செய்தனர்.

ஆதாரங்கள்

நாணயவியல்
தற்கால பாகிஸ்தானின் பலுசிஸ்தான் மாகாணத்தில் வடகிழக்கில் அமைந்த லோராலாய் நகரத்தின் தொல்லியற்களத்தில் கிடைத்த நாணயங்கள் மூலம் பரதராஜர்கள் குறித்து அறிய முடிகிறது. இவர்களது நாணயங்களில் முன்புறத்தில் அரசனின் உருவம், பின்புறத்தில்  சுவஸ்திகா  சின்னம் பொறிக்கப்பட்டு,  பிராமி அல்லது கரோஷ்டி எழுத்துமுறையில் எழுத்துக்கள் பொறிக்கப்பட்டுள்ளது.

ஆட்சியாளர்கள்

இதனையும் காண்க
 லோராலை மாவட்டம்

குறிப்புகள்

மேற்கோள்கள்

ஆதார நூற்பட்டியல்

வெளி இணைப்புகள்
Paratarajas coin gallery

பலூசிஸ்தான் (பாகிஸ்தான்)
அசுமுண்டா

அசுமுண்டா (Asmunda) என்பது கடல் நத்தைகளின், பிரமிடெல்லிடே குடும்பத்தில் உள்ள கடல் வயிற்றுக்காலி மெல்லுடலி, பிரம்கள் மற்றும் இவற்றைச் சார்ந்த பேரினமாகும்.

சிற்றினங்கள் 
அசுமுண்டா பேரினத்தில் உள்ள சிற்றினங்கள் பின்வருமாறு:

 அசுமுண்டா ஆம்புலேஷியா (லேசெரான், 1951)
 அசுமுண்டா பெல்சாண்டி சௌரின், 1959
 அசுமுண்டா சுட்டினா சௌரின், 1959
 அசுமுண்டா கிளாரா சவுரின், 1959
 அசுமுண்டா எலிகன்டுலா (ஏ. ஆடம்ஸ், 1860)
 அசுமுண்டா எக்சிலிசிமா (நோமுரா, 1938)
 அசுமுண்டா லுடோவிகா (தியேல், 1925)
 அசுமுண்டா மெதுலா (ஏ. ஆடம்ஸ், 1860)
 அசுமுண்டா செக்டா (சௌரின், 1958)
 அசுமுண்டா சில்வி சவுரின், 1959
 அசுமுண்டா டெனுகோசுடாட்டா (ரோபா, டி ஜெரோனிமோ, சைமனி, நெக்ரி & சான்பிலிப்போ, 2004)
 அசுமுண்டா இன்னல்கள் (ஹெட்லி, 1909)
 அசுமுண்டா டுரிட்டா (சிபி ஆடம்ஸ், 1852)

மேற்கோள்கள்

வெளி இணைப்புகள் 

 கடல் உயிரினங்களின் உலகப் பதிவேட்டிற்கு

மெல்லுடலிகள்
இப்ராகிம்பட்டினம் சட்டமன்றத் தொகுதி

இப்ராகிம்பட்டினம் சட்டமன்றத் தொகுதி (Ibrahimpatnam Assembly constituency) இந்தியாவின் தெலங்காணா சட்டப் பேரவையின் ஒரு தொகுதியாகும். இது ரங்காரெட்டி மாவட்டத்தில் உள்ள 14 தொகுதிகளில் ஒன்றாகும். இது போங்கிர் மக்களவைத் தொகுதியின் ஒரு பகுதியாகும்.

தற்போது மல்ரெட்டி ரெங்க ரெட்டி இத்தொகுதியின் சட்டமன்ற உறுப்பினராக உள்ளார்.

மண்டலங்கள் 
இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டப் பேரவை உறுப்பினர்கள்

மேலும் பார்க்கவும் 

 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

ரங்காரெட்டி மாவட்டம்
தெலங்காணா சட்டமன்றத் தொகுதிகள்
எரிக் ஸ்டீபன் பார்ன்ஸ்

எரிக் ஸ்டீபன் பார்ன்ஸ்(Eric Stephen Barnes) என்பார் 1924 ஆம் ஆண்டு முதல் 2000 ஆம் ஆண்டு  வரை வாழ்ந்தார். இவர் ஆஸ்திரேலியாவின் தூய கணிதவியலாளர் ஆவார். இவருக்கு 1959 ஆம் ஆண்டு  தாமஸ் ராங்கன் லைல் பதக்கம்  வழங்கப்பட்டது. இவர் அடிலெயிட் பல்கலைக்கழகத்தில் (சர் தாமஸ்) கணிதத்தின் மூத்த பேராசிரியராக இருந்தார். இவர் 1954 இல் ஆஸ்திரேலிய அறிவியல் அகாடமியின் சக உறுப்பினராக தேர்ந்தெடுக்கப்பட்டார்.

இவர் வேல்ஸில் உள்ள கார்டிப் நகரில் 1924 ஆம் ஆண்டு சனவரி மாதம் 16 ஆம் நாள்  பிறந்தார். இவர் 2000 ஆம் ஆண்டு அக்டோபர் மாதம் 16 ஆம் நாள் தெற்கு ஆஸ்திரேலியாவின் அடிலெய்டில்  இறந்தார். இவர் சிட்னியிலும்  கேம்பிரிட்ஜிலும் உள்ள  பல்கலைக்கழகங்களில் கல்வி பயின்றார். கேம்பிரிட்ஜ் டிரினிட்டி கல்லூரியில் 1950 ஆம் ஆண்டு முதல் 1954 ஆம் ஆண்டு வரை உதவி விரிவுரையாளராக பணி புரிந்தார். கேம்பிரிட்ஜ் பல்கலைக்கழகத்தில் 1951ஆம் ஆண்டு முதல் 1953 ஆம் ஆண்டு வரை தூய கணிதத்தில் வாசகராக இருந்தார். இவர் சிட்னி பல்கலைக்கழகத்தில் இவர் 1959 ஆம் ஆண்டு முதல் 1974 ஆம் ஆண்டு வரை  அடிலெய்ட் பல்கலைக்கழகத்தில் கணிதத்தின் மூத்த பேராசிரியர் ஆவார். 1972 ஆம் ஆண்டு முதல் 1976 ஆம் ஆண்டு வரை இயற்பியல் அறிவியலில் செயலாளராக பணி புரிந்தார். ஆஸ்திரேலிய அறிவியல் அகாடமியிலும்  1975ஆம் ஆண்டு முதல் 1980ஆம் ஆண்டு வரை அடிலெய்ட் பல்கலைக்கழக துணை துணை வேந்தராவார். இவர் 1981ஆம் ஆண்டு முதல் 1983ஆம் ஆண்டு வரை அடிலெய்ட் பல்கலைக்கழக தூய கணித பேராசிரியர் ஆவார்.

மேற்கோள்கள்

1924 பிறப்புகள்
2000 இறப்புகள்
நீர் சத்தியாகிரகம்

இந்தியாவின் மத்தியப் பிரதேசத்தில் உள்ள கந்த்வா மாவட்டத்தில் நீர் சத்தியாகிரகப் போராட்டம் (Jal Satyagraha)  கோகல்கான் கிராமத்தில் வசிப்பவர்களாலும், அண்டை கிராமங்களில் வசிப்பவர்களாலும் நர்மதா அணை கட்டப்பட்ட போது அரசாங்கம் உறுதியளித்ததைப் போன்று இன்னும் மறுவாழ்வு அளிக்கப்படாததை எதிர்த்து  நர்மதா நதியின் நீரில் மூழ்கி, தொடர்ந்து நடத்தப்படும் போராட்டமாகும்.

மேற்கோள்கள்
சி. அனந்தராமகிருட்டிணன்

சிவசைலம் அனந்தராமகிருட்டிணன் (Sivasailam Anantharamakrishnan) (1905 – 18 ஏப்ரல் 1964), அன்புடன் "ஜே" என்று அழைக்கப்படும் இவர், 1945 முதல் 1964 வரை அமல்கமேசன்ஸ் குழுமத் தொழில்களை நிறுவி வழிநடத்திய ஒரு இந்திய தொழிலதிபராவார்.

வாழ்க்கை 
1905 ஆம் ஆண்டு திருநெல்வேலியில் பிறந்த இவர் திருநெல்வேலி மற்றும் சென்னை ஆகிய இடங்களில் கல்வி பயின்றார். 1935 இல், சிம்ப்சன்ஸ் குழும நிறுவனங்களில் செயலாளராக சேர்ந்தார். 1938 இல், சிம்ப்சன்ஸ் குழுமத்தின் நிர்வாகத்தில் முதல் இந்திய இயக்குநரானார். இவர் 1953 முதல் 1964 இல் தான் இறக்கும் வரை குழுவின் தலைவராக பணியாற்றினார்.

அனந்தராமகிருட்டிணன் தனது வெற்றிகரமான வணிக நடைமுறைகள், தொழிற்சங்கங்களின் திறமையான மேலாண்மை மற்றும் சென்னையின் தானியங்குத் துறையின் வளர்ச்சியைத் தூண்டியதற்காக "இந்தியாவின் டிட்ராயிட்" என்ற பெயரைப் பெற்றதற்காக நினைவுகூரப்படுகிறார்.  இதன் விளைவாக, இவர் "தென்னிந்தியாவின் ஹென்றி போர்டு" என்றும் அழைக்கப்படுகிறார்.

ஆரம்ப கால வாழ்க்கை 
அனந்தராமகிருஷ்ணன் திருநெல்வேலி மாவட்டத்தில் உள்ள அம்பாசமுத்திரம் வட்டத்திலுள்ள ஆழ்வார்குறிச்சி கிராமத்தில் 1905 நவம்பர் 11 அன்று பிறந்தார். திருநெல்வேலியில் உள்ள அரசு உயர்நிலைப் பள்ளியில் பள்ளிப் படிப்பை முடித்த இவர், சென்னையிலுள்ள அரசு வணிகவியல் கல்லூரியில் சேர்ந்து பட்டம் பெற்றார். 1930 இல், இவர் பிரேசர் மற்றும் ராஸ் லிமிடெட் நிறுவனத்தில் கணக்காளராக சேர்ந்தார்.

இறப்பு 
அனந்தராமகிருட்டிணன் 18 ஏப்ரல் 1964இல் தனது 59வது வயதில் இறந்தார்.

மேற்கோள்கள்

குறிப்புகள் 
  

திருநெல்வேலி மாவட்ட நபர்கள்
தமிழ்த் தொழிலதிபர்கள்
1964 இறப்புகள்
1905 பிறப்புகள்
ரிக்கார்டோ பீஸா ரோட்ரிக்ஸ்

ரிக்கார்டோ பீஸா ரோட்ரிக்ஸ்(Ricardo Baeza Rodríguez)என்பார் சிலி நாட்டு கணிதவியலாளர் ஆவார். இவர் டால்கா பல்கலைக்கழகத்தில் பேராசிரியராக பணிபுரிந்தார்.  .இவர் தனது முனைவர் பட்டத்தை 1970 ஆம்  ஆண்டில் சார்லாண்ட் பல்கலைக்கழகத்தின்  ராபர்ட் டபிள்யூ.பெர்ஜர், மேன்பிரட் கினிபுஷ் ஆகியோரின் மேற்பார்வையில் பெற்றார்.இவரது ஆராய்ச்சியின் அதிக  ஆர்வம் எண் கோட்பாட்டில் உள்ளது.
பீஸா 1983 இல் சிலியின் அறிவியல் அகாடமியில் உறுப்பினரானார்.
இவர்   2009 ஆம் ஆண்டு   துல்லியமான அறிவியலுக்கான சிலியின்  தேசிய பரிசை  வென்றார் .    இவர் 2012 ஆம் ஆண்டில்  இவர் அமெரிக்கன் கணிதவியல் சங்கத்தின் தொடக்கத்தில் உள்ள சக உறுப்பினர்களில்  ஒருவராவார். சிலி நாட்டைச் சேர்ந்தவர்களில் இவர் மட்டுமே மேற்கண்டவாறு கௌரவிக்கப்பட்டார். .

மேற்கோள்கள்

வாழும் நபர்கள்
அ. சிதம்பரனார்

துடிசைக்கிழார் அ. சிதம்பரனார் (மறைவு-டிசம்பர் 30, 1954) தமிழக வரலாற்றாய்வாளர் மற்றும் பழந்தமிழ் நூலாராய்ச்சியாளர்.

பிறப்பு, கல்வி 
துடிசைக்கிழார் சிதம்பர முதலியார் கோயம்புத்தூரில் அர்த்தநாரீசுவர முதலியார் என்பவருக்கு மகனாகப் பிறந்தார். தமிழ் மற்றும் ஆங்கிலம் கற்றார்.

தனிவாழ்க்கை 
துடிசைக்கிழார் சிதம்பர முதலியார் காவல்துறையின் ஊர்காவல் படையில் பணிபுரிந்தார். பின்னாளில் வட்டார ஆய்வாளராக பதவி உயர்வு பெற்றார்.

பங்களிப்பு

இலக்கிய ஆய்வு 
துடிசைக்கிழார் சிதம்பர முதலியார் உ.வே சாமிநாதையர் மற்றும் சி.வை. தாமோதரம் பிள்ளை அவர்களை முன்மாதிரியாகக் கொண்டு பழந்தமிழ் நூலாராய்ச்சியில் ஈடுபட்டார். துடிசைக்கிழார் எழுதிய தமிழ்ச்சங்கங்களின் வரலாறு தமிழ்நாட்டில் இருந்த தமிழ்ச்சங்கங்களைப் பற்றிய இலக்கியக் குறிப்புகளைக்கொண்டு ஆராய்வது.  துடிசைக்கிழார் தமிழ் மொழி பற்றிய ஆராய்ச்சிகளை தொகுத்து கழகத் தமிழ் வினாவிடை என்ற நூலையும் எழுதி வெளியிட்டார். துடிசைக்கிழாரின் ஆய்வுகள் பெரும்பாலும் இலக்கிய செய்திகளைக்கொண்டு ஊகங்களை நிகழ்த்தும் தன்மை கொண்டவை.

இலக்கியப்படைப்புகள் 
துடிசைக்கிழார்சிதம்பர முதலியார் தன் ஊராகிய கோயம்புத்தூரை அடுத்துள்ள துடியலூரின் செய்திகளை ஆராய்ந்து துடிசைப் புராணம் என்ற நூலை எழுதி வெளியிட்டார். இது மரபான புராணவகையைச் சேர்ந்த நூல்.

சைவப் பணி 
துடிசைக்கிழார் சிதம்பர முதலியார் சிவபூசை விளக்கம் என்ற நூலை எழுதி வெளியிட்டார். கௌமார மடாலயம் தவத்திரு கந்தசாமி சுவாமிகளுடன் அணுக்கமாக இருந்தார். துடிசைக்கிழார் எழுதிய திருமந்திரம் குறிப்புரை, திருமூலர் வரலாறு ஆகியவை குறிப்பிடத்தக்கவை.

வரலாற்றாய்வு 
துடிசைக்கிழார் சிதம்பர முதலியார் சேர மன்னர்களின் காலம், வரலாறுகளை ஆராய்ந்து சேரர் வரலாறு என்ற நூலை எழுதி வெளியிட்டார்.

மறைவு 
துடிசைக்கிழார் சிதம்பர முதலியார் டிசம்பர் 30, 1954 அன்று கோயம்புத்தூரில் மரணம் அடைந்தார்.

இலக்கிய இடம் 
துடிசைக்கிழார்   மரபான புராணமையப் பார்வை கொண்டவர். இலக்கியச்செய்திகளைக்கொண்டு வரலாற்றை உருவகிப்பது இவருடைய வழக்கம். உதாரணமாக, முதல் தமிழ்ச் சங்கம் கி.மு. 30,000 முதல் கி.மு. 16,500 வரை - 13,500 ஆண்டுகள் இருந்ததாக துடிசைக்கிழார் தன்  தமிழ்ச் சங்கங்களின் வரலாறு எனும் நூலில் குறிப்பிடுகிறார். இந்த ஆய்வுமுறைமையும் முடிவுகளும் பொதுவாக புறவயமான ஆய்வுகளை நிகழ்த்தியவர்களால் ஏற்கப்படுவன அல்ல. துடிசைக்கிழார் இன்று அவருடைய திருமந்திரக் குறிப்புரைக்காக சைவ ஆய்வில் குறிப்பிடும்படியானவராக கணிக்கப்படுகிறார்.

நூல்கள்

மதம் 
 துடிசைப் புராணம்
 உருத்திராக்க விளக்கம்
 திருமூலர் வரலாறு
 விபூதி விளக்கம்
 ஆனைந்து
 திருமந்திரம் குறிப்புரை
 சிவபூசை விளக்கம்

இலக்கியம் 
 கழகத் தமிழ் வினாவிடை - 1
 கழகத் தமிழ் வினாவிடை - 2
 கழகச் சைவ வினாவிடை - 1
 கழகச் சைவ வினாவிடை - 2
 அகத்தியர் வரலாறு
 தமிழ்ச் சங்கங்களின் வரலாறு

வரலாறு 
 சேரர் வரலாறு

மேற்கோள்கள் 

1954 இறப்புகள்
தமிழக எழுத்தாளர்கள்
தமிழறிஞர்கள்